Zelenokumskas

Zelenokumskas () – miestas Rusijoje, Stavropolio krašte, 166 km į pietryčius nuo Stavrpolio, prie Kumos upės. Rajono centras. Per Zelenokumską eina Budionovsko–Georgijevsko geležinkelis, Astrachanės–Mineralinių Vandenų plentas. Vystoma statybinių medžiagų, elektronikos, tekstilės, maisto pramonė, mašinų gamyba. Yra Kraštotyros muziejus, Kazanės Dievo Motinos ikonos cerkvė (pastatyta 1980–1990 m.). Veikia karinis dalinys, moterų kolonija.

2010 m. 85 % miesto gyventojų buvo rusai, 2,5 % – armėnai, 2,0 % – čigonai, 1,3 % – tabasaranai, 1,2 % – ukrainiečiai.

 Istorija 
1781 m. Kumos pakrantėje įsteigta Voroncovo Aleksandrovskojės gyvenvietė. 1963–1965 m. vadinta Sovetskojė. Miesto teisės suteiktos 1965 m.

 Šaltiniai 

Kategorija:Stavropolio krašto miestai